EL Επίσημη Εφημερίδα της Ευρωπαϊκής Ένωσης C 239/14

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis de Ferrières»)

(2006/C 239/04)

(Κείμενο που παρουσιάζει ενδιαφέρον για τον ΕΟΧ)

Με αίτηση της 16ης Αυγούστου 2005, η εταιρεία «Essence de Paris», με έδρα: 26 bis rue des Cornouiller, F-780 Verneuil sur Seine, ζήτησε να της χορηγηθεί αποκλειστική άδεια για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «permis de Montargis», σε έκταση περίπου 538 km2, που καλύπτει μέρος του διοικητικού διαμερίσματος Loiret. Η αρχική αυτή αίτηση απετέλεσε αντικείμενο προκήρυξης ανταγωνιστικών προσφορών που δημοσιεύθηκε στην ΕΕ της ΕΕ, τεύχος C 27 της 3ης Φεβρουαρίου 2006.

Με αίτηση από 28 Φεβρουαρίου 2006, η εταιρεία «Lundin International», με έδρα MacLaunay 51210 Montmirail France, εκδήλωσε ανταγωνιστικό ενδιαφέρον ως προς την άδεια «permis de Montargis», ζητώντας να της χορηγηθεί αποκλειστική άδεια τριετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «permis de Ferrières», σε έκταση περίπου 403 km2, που καλύπτει μέρος των διοικητικών διαμερισμάτων Loiret και Seine et Marne. Η ζητούμενη άδεια αφορά έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημείο Γεωγραφικό μήκος Γεωγραφικό πλάτος A 0,30° Α 53,50° Β B 0,60° Α 53,50° Β C 0,60° Α 53,30° Β D 0,30° Α 53,30° Β

Η έκταση για την οποία ζητείται η χορήγηση της άδειας αυτής επικαλύπτεται εν μέρει με την αντίστοιχη της άδειας Montargis, για την οποία έχει λήξει η προθεσμία υποβολής ανταγωνιστικών αιτήσεων, και εν μέρει καλύπτει έκταση εκτός αυτής. Η παρούσα προκήρυξη ανταγωνιστικών προσφορών αφορά μόνο το τμήμα εκτός της έκτασης της άδειας Montargis. Αφορά έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημείο Γεωγραφικό μήκος Γεωγραφικό πλάτος A 0,30° Α 53,50° Β B 0,60° Α 53,50° Β C 0,60° Α 53,40° Β D 0,30° Α 53,40° Β

Υποβολή αιτήσεων

Οι υποβάλλοντες την αρχική αίτηση και ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων, που ορίζονται στα άρθρα 3, 4 και 5 του διατάγματος 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε, οι οποίες διατηρήθηκαν σε ισχύ με το άρθρο 63 του διατάγματος 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων αποθήκευσης υπογείως.

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας 90 ημερών από την ημερομηνία δημοσίευσης της παρούσας γνωστοποίησης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίστηκε με το προαναφερθέν διάταγμα.

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναφερόμενη διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός δύο ετών από την ημερομηνία παραλαβής από τις γαλλικές αρχές της αρχικής αίτησης, δηλαδή έως τις 16 Αυγούστου 2007.

Προϋποθέσεις και απαιτήσεις σχετικά με την άσκηση και την παύση της δραστηριότητας.

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα (code minier) και στο διάταγμα 95-696 της 9ης Μαΐου 1995 περί έναρξης εξορυκτικών δραστηριοτήτων και αστυνομίας ορυχείων, όπως τροποποιήθηκε (Επίσημη Εφημερίδα της Γαλλικής Δημοκρατίας της 11ης Μαΐου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 [τηλ. (33) 144 97 23 02, φαξ (33) 144 97 05 70].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο:

http://www.legifrance.gouv.fr

(1) ΕΕ L 164 της 30.6.1994 σ. 3.